Grybaulia

Grybaulia – kaimas Varėnos rajono savivaldybėje, 6 km į pietvakarius nuo Marcinkonių. Pro kaimą teka Grūda, sudarytas Grybaulios tvenkinys, aplink plyti Dainavos giria (Grybaulios, Ažūtos miškai). Apylinkėse yra žemyninės kopos. Praeina Darželių–Musteikos keliukas, atšaka į Kabelius. Ties kelių kryžkele stovi masyvus kryžius.


 Etimologija 
Grybaulia – slaviškos (hibridinės) kilmės vietovardis, reiškiantis „grybija, grybynė“ (← grybas). Ankstesnės kaimo dalies pavadinimas Baubliaĩ kilęs iš asmenvardžio Baublỹs, kuris – nuo tokio pat paukščio pavadinimo, o Kanãlai – pagal Grūdos baseine iškastus sausinimo kanalus.

 Istorija 
Spėjama, kad seniausia gyvenvietė ar vienkiemis dabartinio kaimo teritorijose vadinta Salalėmis (). Čia buvo įsikūręs Merkinės girininkijos eigulys.

Iki XX a. vid. dabartinio kaimo vietoje buvo Margionių palivarkas. Šalia jo glaudėsi mažas Grybaulios kaimas (vadintas Grybanauka, Grybanova, Grybovlia, Džibovlia, Džybovka, Džibonova). Jame buvo tik 4 gyv. namai, kuriuose gyveno Kvaraciejai ir Marcevičiai. Jis buvęs centrinėje dabartinio kaimo dalyje (Grybautojų gatvė).Juozas Valentukevičius. Grybaulia: šilinių dzūkų kaimas. Vilnius, 2025.

Po I pasaulinio karo kaimas pradėjo plėstis. 1920 m. Margionių dvaro šeimininkas Romanas Babenka pradėjo pardavinėti savo žemes. Jose įsikūrė Kanalų kaimas (šiaurinė dalis) ir Baublių vienkiemiai (pietinė dalis). Į Baublius (lenkiškai vadintus Zelionaja Roščia) atsikėlė žmonės iš Perlojos. Taip pat netoliese buvo Žukiškės (prie kelio į Kabelius; jose ir Baubliuose būta 10 sodybų). Šiaurėje esančiame Kanalų kaime buvo 8 sodybos (gyveno Grigai, Valentukevičiai, Volungevičiai bei lenkų šeimos). 1946 m. Grybaulioje buvo 30 sodybų, gyveno ~150 gyventojų. 1947 m. visi šie kaimai ir viensėdžiai sujungti į Grybaulios kaimą.

Grybaulios gyventojai vertėsi grybavimu, uogavimu, medžiokle, miško kirtimu, dirbo eiguliais.Bolius Baranauskas. „Grybaulios kaimo praeitis“, Šalcinis, 2002 m. liepa, nr. 43, p. 2.

Pokariu kaimas smarkiai sunyko.

 Mokykla 
Iki lenkų valdymo metų Grybaulios vaikus mokė daraktoriai. Lenkmečiu Grybaulios vaikai ėjo į Darželių mokyklą (iki 1928 m. lietuvišką, nuo 1931 m. lenkišką). 1943 m. Grybaulioje atidaryta lietuviška mokykla (Adolfo ir Malvinos Grigų name), veikusi iki 1951 m. Vėliau mokykla buvo Valentukevičių sodyboje.

 Grybaulios tvenkiniai 

Grybaulioje 1976 m. buvo įkurta 15 žuvivaisos tvenkinių, elektriniais siurbliais užpildomų iš Grybaulios tvenkinio.Grybaulios tvenkiniai 765 tūkst. ha bendro ploto tvenkiniuose auginti karpiai, susidarius palankioms sąlygoms prie tvenkinių perėjo jūriniai ereliai. Tvenkiniai buvo priskirti svarbių Lietuvos pelkių ir seklių vandenų kategorijai bei Natura 2000 tinklui kaip tarptautiniu požiūriu vertinga teritorija.Stebuklingoji Grybaulia dūsta be pagalbos , gyvunuteises.lt 2003 m. valstybė tvenkinius dešimčiai metų išnuomojo bendrovei „Kabelių žuvis“, kuri dėl vandeniui laidaus grunto patiriamų nuostolių 2004 m. trimis ketvirčiais sumažino pripumpuojamo vandens kiekį, o dar po metų veiklą visiškai sustabdė. Tvenkiniuose nelikus vandens pasitraukė ir jūriniai ereliai.Kova dėl Grybaulios tvenkinių įsibėgėja 

 Gyventojai 

 Žymūs žmonės 
Kaime gyvena:
 Rūta Petrauskaitė, kalbininkė;Jonas Grigas, Kokia ta ramybė Varėnos krašto šiluose? Grūdos kraštas, asociacija
 Kastytis Skromanas, dailininkas.Mindaugas Nastaravičius, Irmantas Gelūnas. ''Grybaulia, 15min.lt

 Šaltiniai 

Kategorija:Varėnos rajono savivaldybės gyvenvietės